มีอาการเจ็บโคนขาหนีบข้างขวาจากการวิ่ง จังหวะสปรินท์เข้าเส้นชัยครับ ตอนนั้นรู้สึกได้เลยว่ากล้ามเนื้อกระตุก เสร็จแล้วเดินเป๋เลย กลับบ้านประคบเย็น ทายานวด พัก4วันไปซ้อมวิ่งต่อเพราะเหมือนหายแล้วปรากฏว่าเจ็บกำเริบ ตอนนี้พักยาวมาสองอาทิตย์แล้วครับ ยืดเหยียดเช้าเย็นบวกกับทายาวนวดที่มีไพร็อกซิแคมเช้าเย็นทุกวัน จากยกขาแล้วเจ็บแปร๊บ ตอนนี้เหลือแค่อาการตึงๆหน่วงๆในบางกิริยาเท่านั้น ตอนยืดก็ยังมีตึงอยู่บ้าง แต่อยากหายไวๆกว่านี้ มียาตัวไหนที่ทานเพื่อช่วยให้หายไวขึ้นมั้ยครับ เพราะรู้สึกว่าใช้เวลานานจังกว่าจะหาย100%จนกลับมาวิ่งต่อได้
สวัสดีค่ะ อาการเจ็บโคนขาหนีบดังกล่าวมานั้นน่าจะเกิดจากภาวะกล้ามเนื้ออักเสบมากที่สุด ซึ่งเป็นโรคที่ไม่อันตราย แต่จะเป็นๆหายๆ และอาการจะดีขึ้นได้ก็ขึ้นกับการปฏิบัติตัวค่ะ คือให้หลีกเลี่ยงการใช้งานกล้ามเนื้อมัดนั้นๆในช่วงที่มีการอักเสบ อาจจะงดการออกกำลังหรือการนั่งทับไปก่อน รับประทานยาแก้ปวด หรือยาแก้อักเสบที่ไม่ใช่สเตียรอยด์เพื่อบรรเทาอาการ เน้นเรื่องการพักฟื้นเป็นหลัก ถ้ายังไม่หายดี อาจจะไม่ควรกลับไปวิ่งเพราะจะทำให้อาการเป็นมากและรุนแรงได้การวินิจฉัยอื่นๆที่เป็นไปได้เช่น กล้ามเนื้อฉีก เส้นเอ็นฉีกขาด ปลายเส้นประสาทอัักเสบ หรือนรองกระดูกทับเส้นประสาท โดยมักปวดแค่ที่หลังกับขา ปวดมากเวลายืนหรือนั่ง อาจมีขาอ่อนแรงหรือเจ็บแปล๊บๆร่วมด้วยหากพักการใช้งานแล้วอาการไม่ดีขึ้น ปวดมากขึ้นเรื่อยๆ จนใช้ชีวิตประจำวันไม่ได้ ควรไปพบแพทย์เพื่อตรวจเพิ่มเติม